Nígbà tí mo parí ọ̀rọ̀ mi tán gbogbo wa múra láti sọ̀ kalẹ̀ sí ìsàlẹ̀ pẹ̀tẹ́ẹ̀sì náà, ṣùgbọ́n nígbà tí Baba-onírùngbọ̀n dìde, ẹnu yà mí gidigidi: nítorí ìgbà náà ni mo túbọ̀ wáá rí ‘rùngbọ̀n ńlá yìí tí ó gba gbogbo orí òkúta. Nígbà tí ọkùnrin náà sì ń sọ̀ kálẹ̀ òkè pẹ̀tẹ́ẹ̀sì rẹ̀ mo wí fún un, mo ní, ‘Baba-onírùngbọ̀n mi ọ̀wọ́n, jẹ́ kí n bá ọ kó díẹ̀ ni ‘rùngbọ̀n rẹ.’ Òun náà fèsì, ó ní, ‘Olówó-ayé mi ọ̀wọ́n, kọjú sí èyí tí ó bá ọ, mú ojú kúrù ní ‘rùngbọ̀n mi’. Nígbà tí ọkùnrin náà sì wí báyìí èmi náà kò tún sọ̀rọ̀ nípa ‘rùngbọ̀n onírùngbọ̀n mọ́, mo fi onírùngbọ̀n silẹ̀ kí ó máa gbé ‘rùngbọ̀n lọ.
Nigba ti mo pari oro mi tan gbogbo wa mura lati so kale si isale peteesi naa, sugbon nigba ti Baba-onirungbon dide, enu ya mi gidigidi: nitori igba naa ni mo tubo waa ri ‘rungbon nla yii ti o gba gbogbo ori okuta. Nigba ti okunrin naa si n so kale oke peteesi re mo wi fun un, mo ni, ‘Baba-onirungbon mi owon, je ki n ba o ko die ni ‘rungbon re.’ Oun naa fesi, o ni, ‘Olowo-aye mi owon, koju si eyi ti o ba o, mu oju kuru ni ‘rungbon mi’. Nigba ti okunrin naa si wi bayii emi naa ko tun soro nipa ‘rungbon onirungbon mo, mo fi onirungbon sile ki o maa gbe ‘rungbon lo.